**เอกสารหมายเลข 1**ย 4

**แบบประเมินคุณสมบัติของบุคคล**

**ชื่อ** นายอดุลย์เดช บุ่งหวาย

**ตำแหน่ง** นายสัตวแพทย์ชำนาญการ**ตำแหน่งเลขที่**2835

**สังกัด**สำนักงานปศุสัตว์อำเภอพนมไพร สำนักงานปศุสัตว์จังหวัดร้อยเอ็ด

**กรมปศุสัตว์ กระทรวงเกษตรและสหกรณ์**

**อัตราเงินเดือน** 28,630**บาท (1 ตุลาคม 2562)**

**ขอประเมินเพื่อขอรับเงินประจำตำแหน่ง**

**ตำแหน่ง**นายสัตวแพทย์ชำนาญการ**ตำแหน่งเลขที่**2835

**สังกัด**สำนักงานปศุสัตว์อำเภอพนมไพร สำนักงานปศุสัตว์จังหวัดร้อยเอ็ด

**กรมปศุสัตว์ กระทรวงเกษตรและสหกรณ์**

##### **เอกสารหมายเลข 3**

ผลงานที่จะขอรับการประเมินเพื่อขอรับเงินประจำตำแหน่ง

**เรื่องที่ 1**

1. ชื่อผลงานความรู้ ทัศนคติ และการปฏิบัติเกี่ยวกับการควบคุมป้องกันโรคพิษสุนัขบ้าของประชาชนในพื้นที่จังหวัดร้อยเอ็ด

ปีที่ดำเนินการ2562

2. ความสำคัญและที่มาของปัญหาที่ทำการศึกษา

โรคพิษสุนัขบ้า (Rabies) เป็นโรคระบาดจากสัตว์สู่คนที่ความรุนแรงเป็นอย่างมาก เพราะเมื่อใดก็ตามที่คนได้รับเชื้อโรคพิษสุนัขบ้าจะมีโอกาสเสียชีวิตสูงถึงร้อยละ 100 (FAO, 2012) โรคนี้แพร่ระบาดได้จากสัตว์เลี้ยงลูกด้วยนมทุกชนิด โดยร้อยละ 99 ของผู้ป่วยโรคพิษสุนัขบ้าล้วนได้รับเชื้อมาจากสุนัข (WHO, 2014) ซึ่งโรคพิษสุนัขบ้าเป็นโรคไวรัสที่สามารถป้องกันได้ด้วยวัคซีน ทั่วโลกมีจำนวนผู้เสียชีวิตด้วยโรคนี้สูงถึง 60,000 รายต่อปี คิดเป็นความสูญเสียทางสุขภาพ (disability-adjusted life year, DALY) 3.7 ล้านเหรียญสหรัฐ และมีความสูญเสียทางเศรษฐกิจ 8.6 พันล้านเหรียญสหรัฐ (Hampson K et al., 2015)

ในอดีตประเทศไทยมีคนและสัตว์เสียชีวิตด้วยโรคพิษสุนัขบ้าเป็นจำนวนมากซึ่งก่อให้เกิดความสูญเสียทั้งชีวิตทรัพยากรและเศรษฐกิจเป็นอย่างมาก แต่ปัจจุบันมีรายงานจำนวนผู้ป่วยและเสียชีวิตด้วยโรคนี้จำนวนลดลงเมื่อเทียบกับอดีตแต่ยังมีการตรวจพบเชื้อที่ทำให้ก่อโรคพิษสุนัขบ้าในสุนัขจำนวนไม่น้อย โรคพิษสุนัขบ้าเป็นปัญหาสาธารณสุขที่สำคัญของประเทศไทยเนื่องจากยังไม่มีทางรักษาโรคนี้ได้ผู้ป่วยต้องเสียชีวิตทุกราย องค์การอนามัยโลกและองค์การโรคระบาดสัตว์ระหว่างประเทศ จึงได้ร่วมกันกำหนดกรอบการทำงานเพื่อป้องกันโรคพิษสุนัขบ้าทั่วโลกภายใต้พันธกิจ “Working Together to make Rabies History” ที่มุ่งดำเนินการให้โรคพิษสุนัขบ้าหมดไปจากทุกประเทศทั่วโลกภายในปี ค.ศ. 2020 (OIE, 2013) ซึ่งประเทศไทยได้มีการจัดทำนโยบายการป้องกันโรคพิษสุนัขบ้าให้สอดคล้องกับเป้าหมายโลก โดยกรมควบคุมโรคกระทรวงสาธารณสุข กรมปศุสัตว์ กระทรวงเกษตรและสหกรณ์ และกรมส่งเสริมการปกครองส่วนท้องถิ่นกระทรวงมหาดไทย ได้ลงนามร่วมกันเพื่อจัดทำแผนยุทธศาสตร์การกำจัดโรคพิษสุนัขบ้าให้หมดไปจากประเทศไทยภายในปี พ.ศ. 2563 (กรมควบคุมโรค, 2009)

 จากการเฝ้าระวังทางระบาดวิทยาเกี่ยวกับโรคพิษสุนัขบ้าในจังหวัดร้อยเอ็ด พบว่าในปี พ.ศ.2560 ถึง พ.ศ. 2562 จังหวัดร้อยเอ็ดเป็นจังหวัดที่เป็นพื้นที่เลี่ยงต่อโรคพิษสุนัขบ้าในคนและสัตว์ พบตัวอย่างหัวสุนัขที่ให้ผลบวกต่อโรคพิษสุนัขบ้าถึงเดือนเมษายน พ.ศ. 2562 เป็นจำนวนทั้งสิ้น 205 ตัวอย่าง และเป็นจังหวัดที่พบการเกิดโรคพิษสุนัขบ้าในคน ในปี พ.ศ. 2560 จำนวน 1 ราย และ ปี พ.ศ. 2561 จำนวน 1 ราย จึงนับว่าเป็นปัญหาสำคัญที่ควรมีการเฝ้าระวังโรคอย่างต่อเนื่อง เพื่อค้นหาแหล่งของการเกิดโรค หาขอบเขตของการเกิดโรค และสำรวจความรู้ ทัศนคติ และการปฏิบัติของประชาชนในพื้นที่ (ระบบสารสนเทศเพื่อการเฝ้าระวังโรคพิษสุนัขบ้า กรมปศุสัตว์, 2562)

3. วัตถุประสงค์ในการศึกษา

3.1 เพื่อศึกษาระดับความรู้ ทัศนคติ และการปฏิบัติเกี่ยวกับการควบคุมป้องกันโรคพิษสุนัขบ้าของ

ประชาชนในพื้นที่จังหวัดร้อยเอ็ด

* 1. เพื่อศึกษาความสัมพันธ์ระหว่างความรู้ ทัศนคติ และการปฏิบัติเกี่ยวกับการควบคุมป้องกันโรค

พิษสุนัขบ้าของประชาชนในพื้นที่จังหวัดร้อยเอ็ด

4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ

 4.1 ความรู้ในเรื่องโรคพิษสุนัขบ้าและการควบคุมโรคพิษสุนัขบ้า

4.2 ความรู้ในเรื่องความสัมพันธ์ระหว่างความรู้ ทัศนคติ และการปฏิบัติ

4.3 ความรู้ทางสถิตในการวิเคราะห์ข้อมูล

5. วิธีการหรือขั้นตอนการศึกษา

 5.1 ดำเนินการวิจัยเชิงสำรวจ (Survey research) โดยมีสมมติฐาน คือ ความรู้และทัศนคติในเรื่องการป้องกันและควบคุมโรคพิษสุนัขบ้ามีความสัมพันธ์กับการปฏิบัติเกี่ยวกับการป้องกันและควบคุมโรคพิษสุนัขบ้าของประชาชนในพื้นที่จังหวัดร้อยเอ็ด

5.2 ประชากรและกลุ่มตัวอย่าง

1) ประชากรที่ใช้ศึกษาในครั้งนี้ ได้แก่ ประชาชนในจังหวัดร้อยเอ็ด

2) กลุ่มตัวอย่างในการวิจัย ได้แก่ หัวหน้าหรือสมาชิกในครอบครัวที่มีอายุ 20 ปีขึ้นไป ครัวเรือนละ 1 คน

3) คำนวณขนาดตัวอย่างจากจำนวนครัวเรือนในจังหวัดร้อยเอ็ดทั้งหมด จำนวน 377,827 ครัวเรือน (สำนักงานสถิติจังหวัดร้อยเอ็ด, 2560) ด้วยวิธี ทาโร ยามาเน่ (Yamane, 1973) ที่ระดับความเชื่อมั่นร้อยละ 95 และที่ขนาดของความคลาดเคลื่อนเป็น ±5% หรือระดับนัยสำคัญ 0.05 ได้จำนวนขนาดตัวอย่าง คือ 400 ตัวอย่าง + 20% non-response rate = 480 ตัวอย่าง

4) สุ่มเลือกตัวอย่างแต่ละอำเภอด้วยวิธี multistage sampling โดยเข้าเก็บข้อมูลรายอำเภอใช้วิธีconvenience sampling

5.3 พื้นที่ในการศึกษา แบ่งพื้นที่อำเภอในจังหวัดร้อยเอ็ด จำนวน 20 อำเภอ

5.4 เครื่องมือที่ใช้ในการวิจัย ได้แก่ แบบสอบถาม ซึ่งแบ่งเป็น 4 ส่วน ได้แก่

 ส่วนที่ 1 ข้อมูลส่วนตัวของผู้ตอบแบบสอบถามและข้อมูลพื้นฐาน

 ส่วนที่ 2 ความรู้ความเข้าใจเกี่ยวกับโรคพิษสุนัขบ้า

 ส่วนที่ 3 ทัศนคติในการป้องกันและควบคุมโรคพิษสุนัขบ้า

 ส่วนที่ 4 การปฏิบัติในการป้องกันและควบคุมโรคพิษสุนัขบ้า

จัดทำแบบสอบถามและทดสอบแบบสอบถาม โดยการหาความเที่ยงของแบบสอบถาม ดังนี้

ส่วนความรู้ความเข้าใจ ใช้วิธีของ คูเดอร์– ริชาร์ดสัน (Kuder-Ritchardson) สูตร R-20 (ชไมพร, 2556) ส่วนทัศนคติและการปฏิบัติ ใช้สูตรสัมประสิทธิ์แอลฟ่า (alpha coefficient ของ Cronbach (ชไมพร, 2556)

5.5 การเก็บข้อมูล เก็บข้อมูลโดยการสัมภาษณ์ตามแบบสอบถาม

5.6 การวิเคราะห์ข้อมูล วิเคราะห์ข้อมูลด้านระบาดวิทยาเชิงวิเคราะห์ ดังนี้

1) วิเคราะห์ข้อมูลเชิงพรรณนา แบบสอบถามในส่วนของข้อมูลพื้นฐาน นำมาแจกแจงหาความถี่ ร้อยละ

2) วิเคราะห์ข้อมูลด้วยโปรแกรม Microsoft Office Excel (real statistics) ด้วยวิธี Spearman Correlation และ Chi-square test เพื่อหาความสัมพันธ์ระหว่าง ความรู้ ทัศนคติ กับการปฏิบัติในเรื่องการป้องกันและควบคุมโรคพิษสุนัข

5.7 รวบรวม วิเคราะห์ สรุปผล และรายงานผลการศึกษา

6. ผู้ร่วมดำเนินการ

1. นายอดุลย์เดช บุ่งหวาย นายสัตวแพทย์ชำนาญการ สัดส่วนผลงาน 80 %

2. นางสาวสุภาวดีเลียงชัยศิริ นายสัตวแพทย์ชำนาญการ สัดส่วนผลงาน 20 %

7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ

(1) วางแผนการดำเนินโครงการฯ 10 %

(2)ศึกษา ค้นคว้า เก็บรวบรวมข้อมูล 50 %

(3) วิเคราะห์ข้อมูล 10 %

(4)นำเสนอผลงาน 10 %

8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)

 ประชาชนได้รับความรู้ ทัศนคติ และการปฏิบัติเกี่ยวกับการควบคุมป้องกันโรคพิษสุนัขบ้าที่ถูกต้อง

9. ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)

 ทราบระดับความรู้ ทัศนคติ และการปฏิบัติ เกี่ยวกับการควบคุมป้องกันโรคพิษสุนัขบ้า และทราบความสัมพันธ์ของความรู้ ทัศนคติ กับการปฏิบัติ เกี่ยวกับการควบคุมป้องกันโรคพิษสุนัขบ้าของประชาชนในพื้นที่จังหวัดร้อยเอ็ด

10. ความยุ่งยากในการดำเนินการ/ปัญหา/อุปสรรค

 การใช้เวลาในการเดินทางไปหากลุ่มตัวอย่างที่อยู่ห่างไกลกันมากและการหากลุ่มเป้าหมายที่เป็นหัวหน้าหรือสมาชิกในครอบครัวที่มีอายุ 20 ปีขึ้นไปยาก

11.การนำไปใช้ประโยชน์ หรือคาดว่าจะนำไปใช้ประโยชน์

 -ได้แนวทางการเสริมสร้างความเข้มแข็งในการควบคุมป้องกันโรคของชุมชน และนำข้อมูลที่ได้จากการศึกษาไปใช้ประกอบในการวางแผนการปฏิบัติงานการเฝ้าระวัง ป้องกัน และควบคุมโรคพิษสุนัขบ้าในระดับจังหวัด

 - นำข้อมูลที่ได้จากการวิเคราะห์มาใช้ประกอบในการจัดทำแผนยุทธศาสตร์การสร้างพื้นที่ปลอดโรคพิษสุนัขบ้า และแผนพัฒนาศักยภาพเครือข่ายป้องกันกำจัดโรคพิษสุนัขบ้าในระดับจังหวัด

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

(นายอดุลย์เดช บุ่งหวาย)

ผู้เสนอผลงาน

…..…./เมษายน/2563

ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ

ลงชื่อ…………........................... ลงชื่อ.......................................

(นายอดุลย์เดชบุ่งหวาย) (นางสาวสุภาวดีเลียงชัยศิริ)

ตำแหน่ง นายสัตวแพทย์ชำนาญการ ตำแหน่งนายสัตวแพทย์ชำนาญการ

ผู้ร่วมดำเนินการ ผู้ร่วมดำเนินการ

..…. เมษายน 2563 ....... เมษายน 2563

## ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ

 ลงชื่อ…........................................ ลงชื่อ.............................................

 (นายไวยเวทย์ พลเยี่ยม) (นายปัญญา มูลคำกาเจริญ)

 ตำแหน่งปศุสัตว์อำเภอพนมไพร ตำแหน่ง ปศุสัตว์จังหวัดร้อยเอ็ด

.…... เมษายน 2563 ......... เมษายน 2563

 (ผู้บังคับบัญชาที่ควบคุมดูแลการดำเนินการ)

**หมายเหตุ** หากผลงานมีลักษณะเฉพาะ เช่น แผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 3**

ผลงานที่จะขอรับการประเมินเพื่อขอรับเงินประจำตำแหน่ง

**เรื่องที่ 2**

1**.** ชื่อผลงาน ศึกษาการระบาดของโรคพิษสุนัขบ้าในพื้นที่ตำบลพุ่มแก อำเภอนาแก จังหวัดนครพนม ในปี 2561 (Rabies outbreak study in PhumkaeNakae district Nakornpanom province ,2018)

ปีที่ดำเนินการ 1 มีนาคม – 31 สิงหาคม 2561

2**.** ความสำคัญและที่มาของปัญหาที่ทำการศึกษา

โรคพิษสุนัขบ้าเป็นภัยคุกคามทางด้านสาธารณสุขที่สำคัญ โดยระหว่างปี 2543 – 2555 คาดว่าทั่วโลกมีผู้เสียชีวิตจากโรคพิษสุนัขบ้า ปีละ 35,000 ราย (WHO, 2015) ขณะที่ ในปี 2556 ประมาณการว่ามีผู้เสียชีวิตจากโรคนี้ 23,500 ราย และอาจจะสูงถึง 59,000 ราย/ปี สาเหตุส่วนใหญ่ (99%) มาจากถูกสุนัขกัด องค์การอนามัยโลก องค์การโรคระบาดสัตว์ระหว่างประเทศ องค์การอาหาร และการเกษตรแห่งสหประชาชาติตั้งเป้าที่จะลดจำนวนผู้เสียชีวิต และไม่ให้มีผู้เสียชีวิตจากโรคพิษสุนัขบ้าที่ติดต่อมาจากสุนัขภายในปี 2573 โดยเน้นมาตรการหลักๆ ได้แก่ การฉีดวัคซีนป้องกันโรคพิษสุนัขบ้าในสุนัขให้ได้ความครอบคลุมอย่างน้อย

ร้อยละ 70 การสร้างความตระหนัก และให้ความรู้แก่ประชาชน การดูแลรักษาหลังการสัมผัสเชื้อ (WHO, OIE, FAO, Global Alliance for Rabies Control ,2018) ขณะที่ประเทศไทยต้องการกำจัดโรคพิษสุนัขบ้าให้หมดไปภายในปี 2563

จังหวัดนครพนมพบการเกิดโรคพิษสุนัขบ้าครั้งล่าสุดเมื่อเดือนมิถุนายน และกรกฎาคม พ.ศ. 2559 ณ หมู่ 8 ตำบลขามเฒ่า และหมู่ 2 ,หมู่ 8 ตำบลคำเตย อำเภอเมืองนครพนม จังหวัดนครพนม โดยตรวจพบในโคเนื้อ จำนวน 3 ตัว และสุนัข จำนวน 2 ตัว (Thai Rabies.net) โดยสาเหตุเกิดจากการถูกสุนัขไม่มีเจ้าของกัด จังหวัดนครพนมได้ดำเนินการควบคุมป้องกันโรคตามมาตรการกรมปศุสัตว์จนไม่มีการเกิดโรคพิษสุนัขบ้าตั้งแต่นั้นเป็นต้นมา

เมื่อวันเสาร์ที่ 10 มีนาคม 2561 สำนักงานปศุสัตว์อำเภอนาแก ได้รับแจ้งจากผู้ใหญ่บ้าน หมู่ 12 บ้านนายาง ตำบลพุ่มแก อำเภอนาแก จังหวัดนครพนม พบสุนัขจรจัด เพศเมีย สีน้ำตาล อายุประมาณ 2 ปี แสดงอาการกระวนกระวาย ดุร้ายไล่กัดสุนัขตัวอื่นๆ ในตำบลพุ่มแก สุนัขตัวดังกล่าวได้ถูกทำให้ตายในเย็นวันที่ 9 มีนาคม 2561 และหัวสุนัขได้ถูกส่งตรวจวินิจฉัยโรคพิษสุนัขบ้าที่ศูนย์วิจัย และพัฒนาการสัตวแพทย์ ภาคตะวันออกเฉียงเหนือตอนบน (ขอนแก่น) ในวันที่ 10 มีนาคม 2561 ผลการตรวจพบเชื้อโรคพิษสุนัขบ้า กลุ่มพัฒนาสุขภาพสัตว์ สำนักงานปศุสัตว์จังหวัดนครพนม ร่วมกับสำนักงานสาธารณสุขจังหวัดนครพนม สำนักงานปศุสัตว์อำเภอนาแก สำนักงานสาธารณสุขอำเภอนาแก และองค์การบริหารส่วนตำบลพุ่มแกลงพื้นที่สอบสวนการระบาดของโรค โดยการสอบถามเจ้าของสัตว์ทุกรายในหมู่บ้านที่เป็นเส้นทางที่พบสุนัขที่เป็น โรคพิษสุนัขบ้าในตำบลพุ่มแก อำเภอนาแก จังหวัดนครพนม เพื่ออธิบายลักษณะการระบาดของโรคพิษสุนัขบ้าและค้นหาสัตว์ป่วย สัตว์สัมผัสหรือสงสัยสัมผัสเชื้อ และผู้สัมผัสเชื้อ ตลอดจนให้คำแนะนำในการป้องกันไม่ให้เกิดโรคพิษสุนัขบ้าขึ้นอีกในอนาคต

3. วัตถุประสงค์ในการศึกษา

เพื่อศึกษาลักษณะทางระบาดวิทยาของการเกิดโรค และให้คำแนะนำในการป้องกันไม่ให้มี การระบาดขึ้นอีกในอนาคต

4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ

 1. ความรู้เรื่องโรคพิษสุนัขบ้าและการระบาดของโรคพิษสุนัขบ้า

 2. การวิเคราะห์ข้อมูล

 3. เทคนิคการวิเคราะห์และนำเสนอข้อมูลด้านระบาดวิทยา

5. วิธีการหรือขั้นตอนการศึกษา

5.1 สำรวจค้นหาสัตว์ป่วยสงสัยเพิ่มเติมในหมู่บ้านที่เป็นเส้นทางที่พบสุนัขที่เป็นโรคพิษสุนัขบ้าได้แก่หมู่1, หมู่2, หมู่7, หมู่8, หมู่10, หมู่12 และ หมู่15 ตำบลพุ่มแก อำเภอนาแก จังหวัดนครพนม โดยการสัมภาษณ์อาสาสมัครปศุสัตว์ ผู้นำชุมชน เจ้าของสุนัข แมว ด้วยแบบสอบสวนโรค และระบาดวิทยาของโรคพิษสุนัขบ้า เกี่ยวกับจำนวนสุนัข แมวที่เลี้ยง รายละเอียดของสุนัข แมวแต่ละตัว แหล่งที่มาของสุนัข แมว วิธีการเลี้ยง สุขภาพของสุนัข แมวที่เลี้ยง ประวัติการฉีดวัคซีนป้องกันโรคพิษสุนัขบ้าของสุนัขแมว การพบเห็นสุนัข แมวจรจัด การพบเห็นสุนัขตัวที่เป็นโรคพิษสุนัขบ้า

5.2 นิยามสัตว์ป่วยสงสัย และสัตว์ป่วยยืนยันดังต่อไปนี้

- สัตว์ป่วยสงสัยโรคพิษสุนัขบ้า หมายถึง สัตว์เลี้ยงลูกด้วยนมที่อยู่ในตำบลพุ่มแก อำเภอนาแก จังหวัดนครพนม ป่วยหรือตาย โดยแสดงอาการอย่างใดอย่างหนึ่งดังต่อไปนี้ ดุร้าย วิ่งพล่านไปทั่ว เดินโซเซ ตัวแข็ง ใช้เท้าตะกุยปากเหมือนก้างติดคอ ปากอ้า ลิ้นห้อย น้ำลายไหล ซึม ชอบซุกตัวอยู่เงียบๆ กลืนน้ำลายหรืออาหารไม่ได้ อาเจียน หรือทำท่าอาเจียน ตายไม่ทราบสาเหตุ ภายในช่วงระยะเวลาตั้งแต่วันที่ 1 ตุลาคม 2560 – 31 มีนาคม 2561

- สัตว์ป่วยยืนยันโรคพิษสุนัขบ้า หมายถึง สัตว์ป่วยสงสัยที่รับการตรวจยืนยันทางห้องปฏิบัติการว่าเป็นโรคพิษสุนัขบ้า ด้วยวิธี FA test

- สัตว์สัมผัสเชื้อ ได้แก่ สัตว์ที่สัมผัสกับสุนัขที่เป็นโรคพิษสุนัขบ้า โดยถูกสุนัขที่เป็นโรคพิษสุนัขบ้ากัด หรือสัมผัสน้ำลาย หรือมีการสัมผัสโดยตรงด้วยวิธีอื่นๆ

- สัตว์สงสัยสัมผัสเชื้อ ได้แก่ สัตว์ที่สัมผัสด้วยวิธีการต่างๆ กับสัตว์ตัวที่สัมผัสเชื้อโรคพิษสุนัขบ้า

- ผู้สัมผัสเชื้อ ได้แก่ คนที่ถูกสัตว์ที่เป็นโรคพิษสุนัขบ้ากัด หรือถูกสัตว์ที่เป็นโรคพิษสุนัขบ้าเลีย บริเวณที่มีบาดแผลหรือรอยถลอกหรือรอยขีดข่วน รวมทั้งถูกเลียที่ริมีปากหรือน้ำลายของสัตว์ที่เป็นโรคพิษสุนัขบ้าเข้าเยื่อบุตา

- ผู้สงสัยสัมผัสเชื้อ ได้แก่ ผู้ที่สัมผัสกับสัตว์ด้วยวิธีต่างๆ กับสัตว์ตัวที่สัมผัสเชื้อโรคพิษสุนัขบ้า

5.3 ศึกษาสิ่งแวดล้อม สำรวจ และสังเกตสภาพแวดล้อมพื้นที่ที่พบสุนัขเป็นโรคพิษสุนัขบ้า เช่น แหล่งอาศัยของสุนัข แมวจรจัด เป็นต้น บันทึกพิกัดครัวเรือนที่เลี้ยงสุนัข แมว ที่เป็นเส้นทางผ่านของสุนัขที่เป็นโรคพิษสุนัขบ้า

5.4 การศึกษาทางห้องปฏิบัติการ โดยการเก็บตัวอย่างหัวสุนัข แมวที่ทำลายจากการควบคุมโรค สุนัข แมวที่ตายในช่วงการควบคุมโรค ส่งตรวจทางห้องปฏิบัติการที่ศูนย์วิจัย และพัฒนาการทางสัตวแพทย์ภาคตะวันออกเฉียงเหนือตอนบน (ขอนแก่น)

5.5 วิเคราะห์ข้อมูลเชิงพรรณนา แจกแจงข้อมูลเป็นร้อยละ ค่าเฉลี่ยหรือค่ามัธยฐาน แผนที่พื้นที่ที่เกิดโรค

6. ผู้ร่วมดำเนินการ

1.นางพรรณธิดา ดอนต้อ นายสัตวแพทย์ชำนาญการ สัดส่วนผลงานร้อยละ 60

2. นายวิภูวัจน์ศรีชัยวงษ์ นายสัตวแพทย์ชำนาญการ สัดส่วนผลงานร้อยละ 20

3. นายอดุลย์เดช บุ่งหวาย นายสัตวแพทย์ชำนาญการ สัดส่วนผลงานร้อยละ 20

7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ

(1) เก็บรวบรวมข้อมูล 10 %

(2)นำเสนอผลงาน 10 %

8. ประโยชน์ที่คาดว่าจะได้รับ (กรณีที่เป็นผลงานที่อยู่ระหว่างการศึกษา)

ทราบปัจจัยเสี่ยงที่เกี่ยวข้องกับการเกิดโรคและการแพร่กระจายโรคพิษสุนัขบ้าในพื้นที่ตำบลพุ่มแก อำเภอนาแก จังหวัดนครพนม

9.ระบุผลสำเร็จของงานหรือผลการศึกษา (กรณีที่เป็นผลงานที่ดำเนินการเสร็จแล้ว)

ได้ข้อมูลผลการวิเคราะห์ข้อมูลปัจจัยเสี่ยงที่เกี่ยวข้องกับการเกิดโรคพิษสุนัขบ้า ในพื้นที่ตำบลพุ่มแก อำเภอนาแก จังหวัดนครพนม

10**.**ความยุ่งยากในการดำเนินการ/ปัญหา/อุปสรรค

 - ไม่มี

11.การนำไปใช้ประโยชน์ หรือคาดว่าจะนำไปใช้ประโยชน์

1**.**ทราบลักษณะระบาดวิทยาของโรคพิษสุนัขบ้าที่ตำบลพุ่มแก อำเภอนาแก จังหวัดนครพนม

2. นำข้อมูลที่ได้จากการวิเคราะห์มาใช้เป็นแนวทางเสริมสร้างความรู้ความเข้าใจให้แก่เจ้าของสัตว์ตลอดจนผู้มีส่วนได้ส่วนเสียเกี่ยวกับผลกระทบของโรคและการควบคุมป้องกันโรคพิษสุนัขบ้า เพื่อเป็นแนวทางพัฒนาเพื่อป้องกันไม่ให้มีการระบาดเกิดขึ้นอีกในอนาคต

3. สามารถนำผลที่ได้เน้นให้เจ้าของสัตว์เข้มงวดในการให้สัตว์ได้รับวัคซีน

4. ประชาชนในจังหวัดนครพนมตระหนักต่อโรคพิษสุนัขบ้า และจังหวัดนครพนมปลอดโรคพิษสุนัขบ้าอย่างยั่งยืน

ขอรับรองว่าผลงานดังกล่าวข้างต้นเป็นความจริงทุกประการ

ลงชื่อ…………………………………………………..

 (นายอดุลย์เดช บุ่งหวาย)

ผู้เสนอผลงาน

…..….เมษายน2563

ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ

 ลงชื่อ…………........................... ลงชื่อ.......................................

 (นายอดุลย์เดช บุ่งหวาย) (นางพรรณธิดา ดอนต้อ)

 ตำแหน่ง นายสัตวแพทย์ชำนาญการ ตำแหน่ง นายสัตวแพทย์ชำนาญการ

ผู้ร่วมดำเนินการ ผู้ร่วมดำเนินการ

 ..…. เมษายน 2563 ....... เมษายน 2563

 ลงชื่อ…………...........................

 (นายวิภูวัจน์ ศรีชัยวงษ์)

 ตำแหน่ง นายสัตวแพทย์ชำนาญการ

ผู้ร่วมดำเนินการ

 ..…. เมษายน 2563

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

 ลงชื่อ…........................................ ลงชื่อ.............................................

 (นายไวยเวทย์ พลเยี่ยม) (นายปัญญา มูลคำกาเจริญ)

 ตำแหน่งปศุสัตว์อำเภอพนมไพร ตำแหน่ง ปศุสัตว์จังหวัดร้อยเอ็ด

.…... เมษายน 2563 ......... เมษายน 2563

 (ผู้บังคับบัญชาที่ควบคุมดูแลการดำเนินการ)

**หมายเหตุ** หากผลงานมีลักษณะเฉพาะ เช่น แผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

**เอกสารหมายเลข 4**

**ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** นายอดุลย์เดช บุ่งหวาย

**เพื่อประกอบการขอรับเงินประจำตำแหน่ง** นายสัตวแพทย์ชำนาญการ **ตำแหน่งเลขที่** 2835

สำนักงานปศุสัตว์อำเภอพนมไพร สำนักงานปศุสัตว์จังหวัดร้อยเอ็ด

**เรื่อง**แนวทางการแก้ไขปัญหาการระบาดของโรคพิษสุนัขบ้า

**หลักการและเหตุผล**

ปัญหาเรื่องโรคพิษสุนัขบ้า เป็นปัญหาที่มีมานานแล้วซึ่งได้รับควบคุมป้องกัน และกำจัดโรคพิษสุนัขบ้าอย่างเข้มงวดบ้าง ไม่เข้มงวดบ้างแต่โรคพิษสุนัขบ้าก็ยังปรากฏอยู่เรื่อยๆและมีความรุนแรงมากขึ้น สามารถติดต่อจากสัตว์สู่คนได้ ทำให้มีผู้เสียชีวิตจากโรคนี้ทุกๆปีทั่วโลกรวมถึงประเทศไทย

การควบคุมป้องกันและกำจัดโรคพิษสุนัขบ้าทำได้ค่อนข้างจำกัด ไม่มีทิศทางที่แน่นอน ไม่ได้นำกฎหมายมาใช้อย่างเคร่งครัด การควบคุมสุนัขจรจัดไม่มีมาตรการที่มีประสิทธิภาพ ผู้เลี้ยงสุนัขมีความรู้และตระหนักถึงความรับผิดชอบต่อส่วนรวมน้อย องค์กรที่เกี่ยวข้อง ปศุสัตว์ สาธารณสุข องค์การปกครองส่วนท้องถิ่น ต้องมีการบูรณาการกันอย่างจริงจัง เพื่อหาแนวทางแก้ไขในการควบคุม ป้องกันและกำจัดโรคพิษสุนัขบ้า โดยมีแบบแผนมีมาตรการที่ชัดเจนและเป็นมาตรฐานสากล การใช้ความรู้สึกแบบปัจจุบันแก้ปัญหาไม่ได้อย่างแน่นอน

**บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

แนวทางการปรับปรุงมีดังนี้

1. กรมปศุสัตว์และองค์การปกครองส่วนท้องถิ่นต้องร่วมมือกัน เพื่อหาแนวทางแก้ไขการระบาดโรคพิษสุนัขบ้า โดยมีมาตรการที่ชัดเจน สามารถนำมาปฏิบัติได้อย่างถูกต้องและเป็นมาตรการเดียวกันทั้งประเทศ
2. การบังคับใช้กฎหมาย พ.ร.บ. พร้อมทั้งเทศบัญญัติ อย่างเคร่งครัดมากขึ้น
3. สำนักงานสาธารณสุข มีเครือข่ายอาสาสมัครที่ครอบคลุมทุกหลังคาเรือน ให้ความรู้เรื่องการควบคุม ป้องกันโรคพิษสุนัขบ้าและข้อปฏิบัติที่ถูกต้อง เช่น ขั้นตอนการปฏิบัติเมื่อถูกสุนัขกัด ให้ทั่วถึงและบ่อยครั้งขึ้น เนื่องจากการให้ความรู้ประชาชนในพื้นที่ ความรู้ใหม่ๆ ประชาชนจะลืมเร็วตามระยะเวลาแล้วกลับไปใช้ฐานความรู้หรือความเชื่อเดิม จึงทำให้มีการปฏิบัติที่ไม่ถูกต้องแม้จะมีการให้ความรู้อบรมจากเจ้าหน้าที่แล้วก็ตาม

**ผลที่คาดว่าจะได้รับ**

1. ลดปัญหาสุนัขจรจัด
2. ลดยอดผู้เสียชีวิตจากโรคพิษสุนัขบ้า
3. เข้าสู่ท้องถิ่นปลอดโรคพิษสุนัขบ้า

**ตัวชี้วัดความสำเร็จ**

1. ท้องถิ่นปลอดโรคพิษสุนัขบ้าเพิ่มมากขึ้น
2. จำนวนสัตว์ติดโรคพิษสุนัขบ้าลดลง

ลงชื่อ……..........................……….

 (นายอดุลย์เดช บุ่งหวาย)

 ผู้เสนอแนวคิด

 ..….. เมษายน2563

## การพิจารณาประเมินข้าราชการเพื่อคัดเลือกให้ส่งผลงานทางวิชาการ

ชื่อ นายอดุลย์เดช บุ่งหวาย

ตำแหน่ง นายสัตวแพทย์ชำนาญการ ตำแหน่งเลขที่ 2835

ขอประเมินเพื่อขอรับเงินประจำตำแหน่ง

สำนักงานปศุสัตว์อำเภอพนมไพร สำนักงานปศุสัตว์ร้อยเอ็ด

### ผลการพิจารณา (**คะแนนเต็ม 100คะแนน)**

 1.ผลงาน/ผลการปฏิบัติงานย้อนหลัง 3 ปี 50คะแนนได้รับ…………………….…คะแนน

 2.ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

 50คะแนนได้รับ…………………….…คะแนน

 **รวม** ………….………..…คะแนน

ลงชื่อ………………………………………

(นายปัญญา มูลคำกาเจริญ)

ปศุสัตว์จังหวัดร้อยเอ็ด

วันที่……….…เมษายน 2563

**หมายเหตุ** กรุณาให้ผู้บังคับบัญชาให้คะแนน โดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน